rejauldu/bengali-wikipedia huggingface dataset:
সুইস লোককাহিনিতে, জ্যাক ও' দি বোল (বা জ্যাক-অফ-দ্য-বোল)  একটি সহায়ক গৃহ আত্মা এবং বিভিন্নভাবে বর্ণিত হয়েছে একটি ব্রাউনির মতো বা কোবোল্ড হিসেবে।  তার অন্য নাম ফরাসিতে জঁ দে লা বোলিয়েটা, এবং জার্মানিতে নাপফ-হান্স। প্রতি রাতে তার জন্য একটি মিষ্টি ক্রিমের বাটি রেখে দিলে, তিনি গরুগুলিকে সেই সব জায়গায় চরতে নিয়ে যেতেন যা মানুষদের জন্য বিপজ্জনক বলে মনে করা হত, তবে কোন গরু কখনও আঘাত পেত না। যে পথ দিয়ে তিনি চলতেন, সেটি সবসময় পাথর মুক্ত থাকত, যতই পাহাড়ী রাস্তা পাথরযুক্ত হোক, এবং এই পথটি "বোলিয়েটার পথ" নামে পরিচিত হয়ে ওঠে।   আরও দেখুন    বামন  গ্নোম  হবগবলিন   তথ্যসূত্র   বিষয়শ্রেণী:সুইজারল্যান্ডের সংস্কৃতি
মোঃ শামসুল হক একটি বাংলাদেশী নাম। নিচের ব্যক্তিদের নির্দেশ করতে পারে,   মোহাম্মদ শামসুল হক  মোঃ শামসুল হক (রাজনীতিবিদ) ময়মনসিংহের রাজনীতিবিদ ও ময়মনসিংহ-২ আসনের সংসদ সদস্য।  শামসুল হক (ময়মনসিংহের রাজনীতিবিদ), ময়মনসিংহের রাজনীতিবিদ ও ময়মনসিংহ-১০ আসনের সাবেক সাংসদ।  মোঃ শামসুল হক (জেনারেল), বাংলাদেশ সেনাবাহিনীর জেনারেল।  আরও দেখুন   শামসুল হক, উইকিমিডিয়া দ্ব্যর্থতা নিরসন পাতা।  সৈয়দ শামসুল হক, বাংলাদেশী সাহিত্যিক।  শামসুল হক খান, বাংলাদেশের মুক্তিযোদ্ধা।  সামসুল হক,  বীর প্রতীক, শহীদ মুক্তিযোদ্ধা।  এম শামসুল হক, বাংলাদেশী রাজনীতিবিদ, সাবেক সেনাকর্মকর্তা, সাবেক সংসদ সদস্য ও সাবেক মন্ত্রী।
জোন্ড কর্মসূচি () হলো ১৯৬৪ সালে থেকে ১৯৭০ সালের মধ্যে মহাকাশে প্রেরিত সোভিয়েত ইউনিয়নের যন্ত্র-চালিত মনুষ্যবিহীন মহাকাশযানের দুটি স্বতন্ত্র ধারাবাহিক উৎক্ষেপণ কার্যক্রমের সাধারণ নাম।  এর প্রথম ধারাবাহিকটি ৩এমভি গ্রহমণ্ডলীয় প্রোবর উপর ভিত্তি করে তৈরি করা হয়েছিলো, যেগুলো নিকটবর্তী গ্রহসমূহ সম্পর্কে তথ্য সংগ্রহ করার উদ্দেশ্যে প্রেরিত হয়।  পরীক্ষামূলক মহাকাশযানের দ্বিতীয় ধারাবাহিকটি রিমোট-নিয়ন্ত্রিত রোবোটিক সার্কামলুনার লুপ ফ্লাইটের অগ্রদূত হিসাবে সয়ূজ মহাকাশযানের একটি স্ট্রিপ-ডাউন বৈকল্পিক হিসাবে ব্যবহার করা হয়, যেটি পরিষেবা এবং ডিসেন্ট মডিউল সমন্বিত, কিন্তু তাতে অরবিটাল মডিউলের অভাব ছিল।Very detailed information about the Soyuz 7K-L1 used in Zond 4-8Radios in Zond spacecraftExploring the Moon: the Zond Missionsbraeunig.us, LUNAR SPACECRAFT (Unmanned) জোন্ড ৫-এ থাকা দুটি কচ্ছপ এবং অন্যান্য প্রাণি ছিল প্রথম স্থলজ প্রাণী যারা চাঁদের চারপাশে ভ্রমণ করে এবং পৃথিবীতে ফিরে আসে।   সময়পঞ্জী   ৩এমভি গ্রহমণ্ডলীয় প্রোব নির্ভর অভিযানসমূহ  thumb|right|250px|৩এমভি পরিবারের অংশ হিসাবে মহাকাশে প্রেরিত আন্তঃগ্রহ মহাকাশ প্রোব "জোন্ড ২ "।   জোন্ড ১  উৎক্ষেপণ : ২ এপ্রিল ১৯৬৪  যোগাযোগ বিচ্ছিন্ন : ১৪ মে ১৯৬৪  অভিযানের ধরণ : শুক্র পার্শ্ব-পরিভ্রমণ - ১৪ জুলাই ১৯৬৪।  জোন্ড ২  উৎক্ষেপণ : ৩০ নভেম্বর ১৯৬৪  যোগাযোগ বিচ্ছিন্ন : মে ১৯৬৫  অভিযানের ধরণ : মঙ্গল পার্শ্ব-পরিভ্রমণ - ৬ আগস্ট ১৯৬৫।  জোন্ড ৩  উৎক্ষেপণ : ১৮ জুলাই ১৯৬৫  যোগাযোগ বিচ্ছিন্ন : ৩ মার্চ ১৯৬৬  অভিযানের ধরণ : চন্দ্র পার্শ্ব-পরিভ্রমণ - ২০ জুলাই ১৯৬৫।   আরও দেখুন    সৌরজগত অনুসন্ধানের সময়লেখ;  জোন্ড কর্মসূচির ব্যর্থ অভিযানসমূহ।   তথ্যসূত্র    বহিঃসংযোগ    Very detailed information about the Soyuz 7K-L1 used in Zond 4-8  Radios in Zond spacecraft  Exploring the Moon: the Zond Missions
মামনুন রহমান (জন্ম: ১৯ ডিসেম্বর ১৯৬৫) বাংলাদেশ সুপ্রিমকোর্টের হাইকোর্ট বিভাগের একজন মাননীয় বিচারপতি। ২০০৪ সালে তিনি মহামান্য রাষ্ট্রপতি কর্তৃক সুপ্রিমকোর্টের হাইকোর্ট বিভাগের বিচারপতি নিযুক্ত হন।    প্রাথমিক জীবন এবং শিক্ষা  মামনুন রহমান ১৯৬৫ সালের ৯ই ডিসেম্বর কুমিল্লায় এক সম্ভ্রান্ত মুসলিম পরিবারে জন্মগ্রহণ করেন। তার বাবা মরহুম অ্যাডভোকেট রেজাউর রহমান ছিলেন কুমিল্লা বারের একজন সুনামধন্য আইনজীবী ও কুমিল্লা আইন কলেজের সাবেক অধ্যক্ষ। তার মা এর নাম মরহুমা আফসারী রহমান। বিচারপতি মামনুন রহমান কুমিল্লা জিলা স্কুল থেকে মাধ্যমিক ও কুমিল্লা ভিক্টোরিয়া সরকারি কলেজ থেকে উচ্চমাধ্যমিক সম্পন্ন করার পর ঢাকা বিশ্ববিদ্যালয় থেকে এলএল.বি (সম্মান) ও এলএল.এম ডিগ্রি লাভ করেন।   কর্মজীবন  তিনি যথাক্রমে ২৬ নভেম্বর ১৯৮৯ সালে জেলা ও দায়রা আদালত, ২৯ মে ১৯৯০ সালে সুপ্রিমকোর্টের হাইকোর্ট বিভাগ এবং ২৫ অক্টোবর ২০০১ সালে সুপ্রিমকোর্টের আপিল বিভাগের আইনজীবী হিসেবে তালিকাভুক্ত হন।২৩ আগস্ট ২০০৪ সালে মহামান্য রাষ্ট্রপতি তাকে সুপ্রিমকোর্ট এর হাইকোর্ট বিভাগের অতিরিক্ত বিচারক হিসেবে নিয়োগ প্রদান করেন।পরবর্তীতে ২৩ আগস্ট ২০০৬ সালে তিনি রাষ্ট্রপতি কর্তৃক সুপ্রিমকোর্টের স্থায়ী বিচারপতি হিসেবে নিয়োগ লাভ করেন। বিচারপতি হিসেবে নিয়োগ লাভের পর তিনি ফ্রান্সের স্ট্র্যাসবুর্গে আন্তর্জাতিক সম্মেলন, সেমিনার এবং স্টাডি সেশনে অংশ নিয়েছিলেন (১৯৯০) এছাড়াও তিনি ভারতের নতুন দিল্লি (১৯৯৭), কলকাতা(২০০৭) এবং যুক্তরাজ্য এর লন্ডন (২০০৯) এবং নেপাল, পাকিস্তান, মালয়েশিয়া, সিঙ্গাপুর, জার্মানি, থাইল্যান্ড, ইন্দোনেশিয়া, মার্কিন যুক্তরাষ্ট্র, যুক্তরাজ্য, ভারত, ফ্রান্সএবং কানাডা সফর করেছেন।  ২০০৭ সালে ২০০৬-০৮ বাংলাদেশী রাজনৈতিক সংকটের সময় বাংলাদেশ সুপ্রিমকোর্টের হাইকোর্ট বিভাগ দেশের জাতীয় নির্বাচনসহ সকল নির্বাচন অনুষ্ঠানের উপর নিষেধাজ্ঞার নির্দেশ দেন। বিচারপতি সৈয়দ এম দস্তগীর হুসেন ও বিচারপতি মামনুন রহমানের সমন্বয়ে গঠিত একটি ডিভিশন বেঞ্চ এ আদেশ দেয়।    তথ্যসূত্র    বহিঃসংযোগ    বিচারকদের তালিকা: হাইকোর্ট বিভাগ      পিপলস ডেইলি অনলাইন   বাংলাদেশ সংবাদ সংস্থা (বাসস)   কালের কণ্ঠ    এনটিভি  বিষয়শ্রেণী:বাংলাদেশী বিচারক বিষয়শ্রেণী:বাংলাদেশী আইনজীবী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:কুমিল্লা জেলার ব্যক্তি বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:২১শ শতাব্দীর বাংলাদেশী বিচারক বিষয়শ্রেণী:বাংলাদেশের সুপ্রীম কোর্টের বিচারপতি
thumb|368x368px|মাদাগাস্কারে মালাগাসি উপভাষার মানচিত্র thumb|ভাষা শুনুন মালাগাসি ভাষা সর্বপশ্চিমে অবস্থিত মালয়-পলিনেশীয় ভাষা। এটি পূর্ব আফ্রিকার উপকূলের কাছে মাদাগাস্কার দ্বীপে প্রচলিত। ধারণা করা হয় ভাষাটির আদি উৎস ইন্দোনেশীয় দ্বীপপুঞ্জের পশ্চিমাংশে, সম্ভবত বোর্নিও দ্বীপে। মালাগাসি ভাষার সাথে ঘনিষ্ঠতম সম্পর্কের ভাষাটির নাম মাআনিয়ান ভাষা, যা দক্ষিণ বোর্নিওতে প্রচলিত। মাদাগাস্কারের আদিবাসী লোকেরা প্রায় ৩৬টি গোত্রে বিভক্ত এবং ইন্দোনেশীয় ও আফ্রিকান মিশ্র রক্তের মানুষ; এরাও মালাগাসি নামে পরিচিত।  ধারণা করা হয় আফ্রিকান ও ইন্দোনেশীয়রা দ্বীপটিতে ৫ম শতকে বসতি স্থাপন করেছিল। ১৫শ শতক পর্যন্ত এখানে ইন্দোনেশীয়রা পাড়ি জমাত। ১৭শ শতকের শুরুর দিকে বেশ কিছু মালাগাসি রাজত্বের সৃষ্টি হয়। ১৮শ শতক নাগাদ মেরিনা জাতির লোকেরা বাকি সব রাজত্বকে পদানত করে। প্রোটেস্টান্ট লন্ডন মিশনারি সোসাইটি দ্বীপটিতে পা রাখে এবং মেরিনা ভাষাটির জন্য একটি লিখন পদ্ধতি উদ্ভাবন করে। এই মেরিনা ভাষাই বর্তমানে মালাগাসি ভাষা নামে পরিচিত।  ১৯৬০ সালে মাদাগাস্কার স্বাধীন মালাগাসি প্রজাতন্ত্রে পরিণত হলে মালাগাসি ভাষা ফরাসি ভাষার সাথে সহ-সরকারী ভাষার মর্যাদা লাভ করে। দ্বীপের ১ কোটি ৩০ লক্ষ অধিবাসীর প্রায় সবাই এই ভাষাতে কথা বলেন। এছাড়াও মাদাগাস্কারের পূর্বে কমোরোস ও রেউনিওঁ দ্বীপপুঞ্জেও ভাষাটি প্রচলিত। ফরাসি ঔপনিবেশিক শাসনের সময় ফরাসি ভাষার গুরুত্ব বৃদ্ধি পায় এবং মালাগাসি ভাষা অবহেলিত হয়। বর্তমানে আন্তর্জাতিক ভাষা হিসেবে ফরাসি ভাষার মর্যাদা এখনও রয়ে গেছে; মালাগাসির শিক্ষিত অভিজাত শ্রেণী ফরাসি ভাষায় শিক্ষিত।   বহিঃসংযোগ   মালাগাসি ভাষার উপর এথনোলগ রিপোর্ট  বিষয়শ্রেণী:মাদাগাস্কারের ভাষা বিষয়শ্রেণী:মালয়-পলিনেশীয় ভাষা বিষয়শ্রেণী:কোমোরোসের ভাষা বিষয়শ্রেণী:ক্রিয়া-কর্ম-কর্তা ভাষাসমূহ
খোঁজ-দি সার্চ-২  ২০১১ সালে নির্মাণ প্রক্রিয়াধীন একটি বাংলাদেশী চলচ্চিত্র। ২০১০ সালের ১৬ এপ্রিল মুক্তি পায় গোয়েন্দাভিত্তিক এ্যাকশনধর্মী খোঁজ-দি সার্চ-সিরিজের প্রথম পর্ব খোঁজ-দি সার্চ, ছবিটি পরিচালনা করেন ইফতেখার চৌধুরী।অনন্ত : ঢালিউডের কোন নায়িকাই কমার্শিয়াল ফিল্ম এর যোগ্য না তথ্যসুত্রঃ ২০ ডিসেম্বর দৈনিক ইত্তেফাক, তথ্যসংগ্রহঃ ৯ মার্চ ২০১১ সিরিজের দ্বিতীয় পর্ব 'খোঁজ-দি সার্চ-২' নির্মাণের প্রক্রিয়া চলছে। এই ছবিটি পরিচালনা করছেন বাংলাদেশের খ্যাতিমান চলচ্চিত্র পরিচালক শহীদুল ইসলাম খোকন এবং মনসুন ফিল্মস প্রযোজিত-পরিবেশিত ছবিটির এ পর্বেও অভিনয় শিল্পীদের তালিকায় থাকছে দেশ বিদেশের অভিনয় শিল্পীরা- প্রাধানত অনন্ত, বর্ষা, সোহেল রানা, নিনোসহ (ইতালি) আরও অনেকে।খোঁজ দি সার্চ-২ বানাবেন খোকন  তথ্যসুত্রঃ ১৭ মে ২০১০ দৈনিক আমার দেশ, তথ্যসংগ্রহঃ ১১ মার্চ ২০১১  কাহিনী সংক্ষেপ  ছবিটির কাহিনী, চিত্রনাট্য ও সংলাপ লেখক ছিলেন সুপরিচিত চলচ্চিত্র লেখক হেনরি আমিন (মো: রুহুল আমিন) তিনি ২০১৩ সালে ইন্তেকাল করেছেন। অত:পর পরিচালক শহিদুল ইসলাম খোকন ইন্তেকাল করেছেন। পরিচালক ও লেখক দুইজন ঘনিষ্ঠ বন্ধু ছিলেন।   শ্রেষ্ঠাংশে   অনন্ত - মেজর মাহমুদ হাসান (অনন্ত)  বর্ষা - এলিজা  সোহেল রানা - কমান্ড প্রধান  নিনো (ইতালি) - নিনো (অতিথি শিল্পী)   সংগীত  খোঁজ-দি সার্চ-২ ছবির সঙ্গীত পরিচালনা করবেন ইমন সাহা এবং জনপ্রিয় তরুন কণ্ঠশিল্পী ও সঙ্গীত পরিচালক হাবিব ওয়াহিদ।   গানের তালিকা   আরও দেখুন   খোঁজ-দি সার্চ-সিরিজ  দ্যা স্পীড   বহিঃসংযোগ    তথ্যসূত্র   বিষয়শ্রেণী:২০১২-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:গোয়েন্দা চলচ্চিত্র বিষয়শ্রেণী:গ্যাংস্টার চলচ্চিত্র বিষয়শ্রেণী:মাফিয়া চলচ্চিত্র বিষয়শ্রেণী:অপরাধ থ্রিলার চলচ্চিত্র বিষয়শ্রেণী:পরবর্তী কিস্তির চলচ্চিত্র
মৈশাতুয়া বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন।   আয়তন  মৈশাতুয়া ইউনিয়নের আয়তন প্রায় ১৬.১৫ বর্গ কি.মি.।https://bn.banglapedia.org/index.php?title=%E0%A6%AE%E0%A6%A8%E0%A7%8B%E0%A6%B9%E0%A6%B0%E0%A6%97%E0%A6%9E%E0%A7%8D%E0%A6%9C_%E0%A6%89%E0%A6%AA%E0%A6%9C%E0%A7%87%E0%A6%B2%E0%A6%BE   অবস্থান ও সীমানা  মনোহরগঞ্জ উপজেলার উত্তরাংশে মৈশাতুয়া ইউনিয়নের অবস্থান। এ ইউনিয়নের পশ্চিমে ঝলম উত্তর ইউনিয়ন ও ঝলম দক্ষিণ ইউনিয়ন, দক্ষিণে খিলা ইউনিয়ন, পূর্বে লাকসাম উপজেলার গোবিন্দপুর ইউনিয়ন, উত্তরে লাকসাম উপজেলার কান্দিরপাড় ইউনিয়ন এবং উত্তর-পশ্চিমে লাকসাম উপজেলার মুদাফফরগঞ্জ দক্ষিণ ইউনিয়ন অবস্থিত।   প্রশাসনিক কাঠামো  মৈশাতুয়া ইউনিয়ন মনোহরগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।   খাল ও নদী  এই ইউনিয়নের একমাত্র নদী ডাকাতিয়া নদী। যা ইউনিয়নের উত্তর ও পশ্চিম সীমানা বরাবর বয়ে গিয়েছে।  আর উল্লেখযোগ্য মধ্যে রয়েছে ঘাঘরিয়া খাল, যা পুরনো ডাকাতিয়া নদী হতে উৎপন্ন হয়ে ইউনিয়নের দক্ষিণ সীমানা বরাবর খানাতুয়া, গোয়ালীয়ারা, হাটিরপাড় গ্রামের পাশ দিয়ে প্রবাহিত হয়ে মনোহরগঞ্জ সরকারি উচ্চ বিদ্যালয় ও কলেজের কাছে ডাকাতিয়া নদীতে মিশেছে।   হাট-বাজার   মৈশাতুয়া বাজার  আশিরপার বাজার  মনোহরগঞ্জ বাজার  আমতলী বাজার  শ্রীপুর বাজার   আরও দেখুন   মনোহরগঞ্জ উপজেলা  মনোহরগঞ্জ থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:মনোহরগঞ্জ উপজেলার ইউনিয়ন
শেফচাওনের গ্র্যান্ড মসজিদ (); বা الجامع الكبير আল-জামা ʿআল-কবীর বা الجامع الأكبر আল-জামাʿ আল-আকবার ) হল শেফচাউয়েন, মরক্কোর প্রাচীনতম মসজিদ এবং প্রধান জামে মসজিদ। এটি শহরের ঐতিহাসিক কাসবার কাছে কেন্দ্রীয় স্থান আউতা হাম্মামে অবস্থিত।   ইতিহাস  alt=|বাম|থাম্ব| মসজিদের মিনার এবং ছাদ, যা থেকে আউটা হাম্মামের দৃশ্য দেখা যায়। মসজিদটি শহরের প্রাথমিক যুগের। মৌলে 'আলী ইবনে রশিদ আল-আলামি কর্তৃক প্রতিষ্ঠার পর এটি নির্মিত হয়। তবে এর ভিত্তি স্থাপনের সঠিক তারিখ উল্লেখ করার ক্ষেত্রে বিভিন্ন সূত্রের একে অপরের সাথে বিরোধিতা রয়েছে। কিছু সূত্র এটিকে ১৪৭১ (শহর প্রতিষ্ঠার তারিখ) বলে উল্লেখ করে।Hamouda. "La Grande Mosquée de chefchaouen". habous.gov.ma (in French). Retrieved 2020-04-12. কিছু সূত্র মোতাবেক এর নির্মাণ সন ১৪৭৫-৭৬ (৮৮০ হিজরি)। অন্যদের মতে মসজিদটি ১৬শ শতাব্দীর, বিশেষ করে মৌলে 'আলীর পুত্র মোহাম্মদের আমলে উল্লেখ করে। এর মিনারটি ১৭ শতকের শেষের দিকের বলে মনে করা হয় কারণ এর অষ্টভুজাকার খাদ এবং সামগ্রিকভাবে আলী ইবনে আবদুল্লাহ এরিফি (সুলতান মৌলে ইসমাইলের অধীনে তাঞ্জিয়ারের গভর্নর) এর আমলে নির্মিত মিনারগুলির শৈলীর সাথে মিল রয়েছে, যেমন তাঞ্জিয়ারের কাসবাহ মসজিদ বা আসিলার মহান মসজিদ।  মসজিদটিতে একটি মাদ্রাসাও রয়েছে যেখানে ঐতিহাসিকভাবে ফিকহ (ইসলামী আইনশাস্ত্র) এর মতো ধর্মীয় বিজ্ঞানের পাঠদান করা হত এবং শিক্ষার্থীদের জন্য একটি ছাত্রাবাসও ছিল।Touri, Abdelaziz; Benaboud, Mhammad; Boujibar El-Khatib, Naïma; Lakhdar, Kamal; Mezzine, Mohamed (2010). "V.1.c Grande Mosquée". Le Maroc andalou : à la découverte d'un art de vivre (2 ed.). Ministère des Affaires Culturelles du Royaume du Maroc & Museum With No Frontiers. ISBN 978-3902782311. শহরের প্রধান শুক্রবার মসজিদ হিসেবে, এটি এমন একটি স্থানও ছিল যেখানে শেফচাউয়েনের স্থানীয় শাসক বা গভর্নররা মরক্কোর সুলতানের প্রতি তাদের আনুগত্যের অঙ্গীকার করতেন এবং যেখানে পরবর্তীকালের ফরমানগুলি জনসমক্ষে পাঠ করা হত। মসজিদটি ১৯ শতকে এবং আবার ২০ শতকে (যখন এর প্রধান প্রবেশপথের বর্তমান প্রবেশপথটি নির্মিত হয়েছিল) পুননির্মাণ করা হয়েছিল।  এটি সম্প্রতি ২০০৬ সালে পুননির্মাণ করা হয়েছিল।   স্থাপত্য  মসজিদটি প্রায়  এলাকা জুড়ে বিস্তৃত। এটিতে একটি উঠোন (সাহন), একটি অভ্যন্তরীণ প্রার্থনা কক্ষ, একটি মিনার, একটি ঝর্ণা, একটি অজু কক্ষ এবং একটি মাদ্রাসা রয়েছে। প্রার্থনা কক্ষটি সবচেয়ে বড় অংশ, যেখানে একটি হাইপোস্টাইল হল রয়েছে এবং আটটি "নৌকা" বা আইল রয়েছে যা দক্ষিণ-পশ্চিম কিবলা প্রাচীরের সমান্তরালে অবস্থিত ঘোড়ার নালের খিলান দ্বারা বিভক্ত।  প্রতিটি নেভের প্রস্থ ছয়টি খিলানের সমান। অভ্যন্তরটি সাধারণত অলংকৃত, যা শহরের অন্যান্য মসজিদের ক্ষেত্রেও সাধারণ। হলটি লাল টাইলস দিয়ে ঢাকা, যেখানে মরক্কোর অনেক মসজিদের ছাদ সবুজ টাইলস দিয়ে ঢাকা।  মসজিদের একমাত্র অলংকৃত উপাদান হল বহিঃপ্রবেশদ্বার এবং মিনার। অষ্টভুজাকার খাদ বিশিষ্ট মিনারটি তিনটি স্তর বা রেজিস্টারে সজ্জিত, প্রতিটি স্তরে সাদামাটা গোলাকার, পলিলবাইড বা ল্যামব্রেকুইন প্রোফাইল সহ অন্ধ খিলান রয়েছে। সর্বোচ্চ স্তরটিতে জেলিফিশ টাইলস দিয়ে ভরা বর্গাকার প্যানেলও রয়েছে। মিনারের উপরের অংশটি সাদা রঙ দিয়ে মোড়ানো হলেও আরও কিছু সাজসজ্জার জন্য লাল ঈচার রঙ ব্যবহার করা হয়েছে।   আরো দেখুন    মরক্কোর মসজিদের তালিকা   তথ্যসূত্র   বিষয়শ্রেণী:CS1 French-language sources (fr) বিষয়শ্রেণী:মরক্কোর মসজিদ বিষয়শ্রেণী:উইকিউপাত্তে স্থানাঙ্ক আছে
শরীর মালিশ হলো হাত দিয়ে টিপে শরীরে রক্তসঞ্চালন বৃদ্ধি এবং আরাম প্রদানের পদ্ধতি। বই-পত্রে এটি অঙ্গমর্দন হিসাবেও বর্ণিত। ইংরেজিতে একে বলে মাসাজ ()। সারা পৃথিবীতেই গায়ে ব্যথার উপশম হিসাবে শরীর মালিশ করার রীতি প্রচলিত আছে।The Science Behind Massage বিশেষ করে কোমর ব্যথা, ঘাড়ে এবং কাঁধে ব্যথার স্বল্পস্থায়ী উপশমের স্বার্থে শরীর মালিশ একটি কার্যকর পদ্ধতি। মাথার যন্ত্রণাতেও মালিশের উপযোগিতা রয়েছে। শিশুরাও গাত্র মর্দনে উপকৃত হয়।Massage Therapy for Health : What the Science Says   সুফল  যথোপযুক্তভাবে শরীর মালিশ করা হলে বেশ কিছু সুফল পাওয়া যেতে পারে। যথা:Massage therapy  মাংসপেশীর কাঠিন্য দূর করে।  মাংসপেশীর ব্যথা-বেদনা হ্রাস করে।  দেহের গিঁটের ব্যথার উপশম করে।  অঙ্গ-প্রত্যঙ্গের নড়ানো-চড়ানো সহজতর করে।  নড়াচড়ার স্বাচ্ছ্যন্দ্য বৃদ্ধি করে।  শরীরে আনে প্রশান্তি তরতাজা ভাব।  শ্বাস-প্রশ্বাসকে সহজতর করে তোলে।  শরীরে রক্ত ও লসিকা সঞ্চালন বৃদ্ধি করে।  দুশ্চিন্তা উদ্ভূত মাথাব্যথা উপশম করে।  আহত মাংসপেশীর সমস্যা দূর করে।  আঘাতপ্রাপ্ত স্থানের ফোলা কমায়।  ত্বককে করে তাজা, মসৃণ ও উজ্জ্বল।  ব্যক্তিকে দান করে ভাললাগার অনুভূতি।  দেহ-মনের সচেতনতা ও ক্ষিপ্রতা বৃদ্ধি করে।  তথ্যসূত্র  বিষয়শ্রেণী:মালিশ বিষয়শ্রেণী:মনোদৈহিক চিকিৎসা পদক্ষেপ
thumb|right|250px|ঐতিহ্যগত ভারতীয় জ্যোতির্বিজ্ঞান, বিগ ডিপারের সাতটি তারাকে সপ্তর্ষিদের নামে চিহ্নিত করা হয়। সপ্তর্ষি হল প্রাচীন ভারতের সাত ঋষি, যাদের বেদ ও অন্যান্য হিন্দু সাহিত্যে উল্লেখ করা হয়েছে। সংহিতায় তাদের সম্পর্কে উল্লেখ নেই, যদিও ব্রাহ্মণ ও উপনিষদের   মত পরবর্তী বৈদিক সাহিত্যে উল্লেখ করা হয়েছে। বেদে এদেরকে বৈদিক ধর্মের প্রতিষ্ঠাতা হিসেবে গণ্য করা হয়েছে।  সপ্তর্ষির সর্বপ্রাচীন তালিকা জৈমিনীয় ব্রাহ্মণের ২.২১৮–২২১ উক্তিতে উল্লেখ করা হয়েছে: অগস্ত্য, অত্রি, ভরদ্বাজ, গৌতম, জমদগ্নি, বসিষ্ঠ ও বিশ্বামিত্র যা বৃহদারণ্যক উপনিষদের ২.২.৬ অনুসারে সপ্তর্ষি- অত্রি, ভরদ্বাজ, গৌতম, জমদাগ্নি, কশ্যপ, বশিষ্ঠ ও বিশ্বামিত্র। পরবর্তীতে গোপথ ব্রাহ্মণের ১.২.৮ অনুসারে সপ্তর্ষি হয়ে ওঠে অস্টর্ষি- বসিষ্ঠ, বিশ্বামিত্র, জমদাগ্নি, গৌতম, ভরদ্বাজ, গুঙ্গু, অগস্ত্য ও কশ্যপ । এরও পরে বৌদ্ধ্ ধর্মগ্রন্থ দীর্ঘ্য নিকায়র ১.১৩.৫২৬ অনুসারে সপ্তর্ষি হয়ে ওঠে  দশর্ষি- অষ্টক, বামক, বামদেব, বিশ্বামিত্র, জমদাগ্নি, অঙ্গিরা, ভরদ্বাজ, বসিষ্ঠ, কশ্যপ, ভৃগু,     উত্তর-বেদিক গ্রন্থে, বিভিন্ন তালিকা প্রদর্শিত হয়; এই ঋষিদের মধ্যে কিছু ব্রহ্মার 'মন-জন্ম পুত্র' (মানসপুত্র) হিসেবে স্বীকৃত ছিল, যা সৃষ্টিকর্তা হিসেবে পরম সত্তার প্রতিনিধিত্ব করে। অন্যান্য উপস্থাপনা হল ধ্বংসকারী হিসেবে মহেশ বা শিব এবং সংরক্ষণকারী হিসেবে বিষ্ণু। যেহেতু এই সাতজন ঋষিও প্রাথমিক আট ঋষির মধ্যে ছিলেন, যাদেরকে ব্রাহ্মণ গোত্রের পূর্বপুরুষ বলে মনে করা হতো, তাই এই ঋষিদের জন্ম পৌরাণিকভাবে করা হয়েছিল।  প্রাচীন ভারতীয় জ্যোতির্বিজ্ঞান, বিগ ডিপার এর নক্ষত্রকে সপ্তর্ষি বলা হয়, যেখানে সাতটি নক্ষত্র সাতজন ঋষির প্রতিনিধিত্ব করে, যেমন বশিষ্ঠ, মরীচি, পুলস্ত্য, পুলহ, অত্রি, অঙ্গিরা ও ক্রতু। এর মধ্যে আরেকটি নক্ষত্র সামান্য দৃশ্যমান, যা "অরুন্ধতী" নামে পরিচিত। অরুন্ধতি ও বশিষ্ঠ বিবাহিত, এবং একসাথে মিজার দ্বৈত গঠন করে।  কিংবদন্তি অনুসারে, পরবর্তী মন্বন্তরের সাতজন ঋষি হবেন দীপ্তিমত, গলভ, পরশুরাম, কৃপ, দ্রোণি বা অশ্বত্থামা, ব্যাস ও ঋষ্যশৃঙ্গ।  আরও দেখুন   নচিকেতা  ধ্রুব  গ্রিসের সপ্তর্ষি  তথ্যসূত্র  বিষয়শ্রেণী:ঋষি বিষয়শ্রেণী:হিন্দু পৌরাণিক চরিত্র বিষয়শ্রেণী:হিন্দু জ্যোতির্বিজ্ঞান বিষয়শ্রেণী:সপ্তর্ষি
ভারতের কলকাতা মেট্রো রেলের রোলিং স্টক পাঁচ ধরনের রেলগাড়ি নিয়ে গঠিত। এর মধ্যে তিন ধরনের রেলগাড়ি লাইন ১ বা নর্থ-সাউথ রেলপথ ও দুই ধরনের রেলগাড়ি লাইন ২ বা ইস্ট-ওয়েস্ট রেলপথে ব্যবহার করা হয়। সমস্ত রেলগাড়ি থার্ড রেল বিদ্যুতায়নের মাধ্যমে ৭৫০ ভোল্ট ডিসি গ্রহণ করে এবং এরা সর্বোচ্চ ৮টি (নর্থ-সাউথ) বা ৬টি (ইস্ট-ওয়েস্ট) রেলট্রাক বহন করতে পারে।  ১৯৭০-এর দশকে তৈরি নর্থ-সাউথ মেট্রো রেলপথের অনেক সীমাবদ্ধতা রয়েছে। সুড়ঙ্গের প্রস্থচ্ছেদ ও ভারতীয় রেলের অধীনে থাকার জন্য সেখানে ভারতীয় মিটার গেজ শেল () ও  গেজ ট্র্যাক ব্যবহার করা হয়। সুতরাং সেখানে রেলগাড়ি প্রস্তুতকারীর বিকল্প সীমিত। অন্যদিকে আরও আধুনিক ইস্ট-ওয়েস্ট মেট্রো রেলপথ  গেজ ট্রাক ব্যবহার করে।   লাইন ১ (নর্থ-সাউথ)   লাইন ১ বা নর্থ-সাউথ মেট্রো রেলপথে দুইধরনের রেলগাড়ি সক্রিয় এবং একধরনের রেলগাড়ি পরীক্ষার অধীনে রয়েছে।   আইসিএফ/ভেল রেক (শীতাতপ অনিয়ন্ত্রিত)  চেন্নাইয়ের ইন্টিগ্রাল কোচ ফ্যাক্টরি (আইসিএফ) ৯টি আইসিএফ/ভেল রেক তৈরি করেছিল এবং তৎকালীন এসপ্ল্যানেড থেকে ভবানীপুর পর্যন্ত চালু হওয়া মেট্রো পরিষেবায় এগুলো ব্যবহার করা হয়েছিল। এই রেলগাড়ির রং প্রথমে হলুদ ও নিচে বাদামি স্ট্রাইপ রাখা হতো, পরে এর রং সাদা ও মেরুন স্ট্রাইপ রাখা হয়েছিল এবং শেষে এর রং হলুদ ও নিচে লাল ব্যান্ড রাখা হয়েছিল। এই রেকগুলোকে Bn আকারে চিহ্নিত করা হতো, যেখানে n হচ্ছে রেক সংখ্যা (১–৯)।   আইসিএফ/এনজিইএফ রেক  ১৯৮৮–১৯৯০ সালে কলকাতা মেট্রো রেল প্রসারিত হওয়ার সময় আইসিএফ দ্বারা প্রস্তুত আরও ৯টি রেককে পরিষেবায় আনা হয়েছিল। আগের রেকগুলোর তুলনায় এই রেকগুলো আরও মজবুত এবং এর ত্বরণ বেশি। এই রেলগাড়ির রং প্রথমে গাঢ় সবুজ ও নিচে হলুদ স্ট্রাইপ রাখা হতো, পরে এর রং সাদা ও মেরুন স্ট্রাইপ রাখা হয়েছিল এবং শেষে এর রং আকাশী নীল ও নিচে গাঢ় নীল ব্যান্ড রাখা হয়েছিল। ২০১৭–১৮ সালে এই রেকগুলোর সংস্কার সম্পন্ন করে তাদের ধাপে ধাপে পরিষেবায় আনা হয়েছিল। এই রেকগুলোকে ৮N আকারে চিহ্নিত করা হতো।「 」urbantransportnews 12 February 2020   আইসিএফ/ভেল রেক (শীতাতপ নিয়ন্ত্রিত)  ২০১০ সালে টালিগঞ্জ (মহানায়ক উত্তম কুমার) থেকে গড়িয়া বাজার (কবি নজরুল) পর্যন্ত উড়াল রেলপথের নির্মাণ সম্পন্ন হওয়ার পর শীতাতপ নিয়ন্ত্রিত আইসিএফ/ভেল রেক চালু করা হয়েছিল। পরে এই রেলপথ নিউ গড়িয়া (কবি সুভাষ) পর্যন্ত প্রসারিত হয়েছিল এবং আইসিএফ ৩০০০ সিরিজের আরও রেক চালু করা হয়েছিল। ইন্টিগ্রাল কোচ ফ্যাক্টরি (আইসিএফ) ও ভারত হেভি ইলেক্ট্রিক্যালস লিমিটেডের (ভেল) যৌথ উদ্যোগে এই রেলগাড়ি তৈরি করা হয়েছে। বর্তমানে নর্থ-সাউথ রেলপথে এরকম ১৩টি রেক সক্রিয় আছে এবং এগুলো প্রথমে ACn/n+১ আকারে চিহ্নিত করা হতো, যেখানে (n+১)/২ হচ্ছে রেক সংখ্যা। পরে এদের MR-30n আকারে চিহ্নিত করা হয়েছে, যেখানে n হচ্ছে রেক সংখ্যা (১–১৮) এবং এদের রংও ক্রমশ সাদা ও বেগুনিতে পরিবর্তিত হচ্ছে।   লাইন ৩ (পার্পল লাইন)  থাম্ব|upright=0.7|জোকা মেট্রো স্টেশনে উদ্বোধনের দিন আইসিএফ/মেধা রেক এমআর-৪১৮, ডিসেম্বর ২০২২। জোকা মেট্রো ডিপোতে এমআর-৪১৭ ও এমআর-৪১৮ নামক আইসিএফ/মেধা রেক আনা হয়েছিল এবং লাইন ৩-এ এই রেক দুটো ব্যবহার করা হয়।   তথ্যসূত্র   বিষয়শ্রেণী:কলকাতা মেট্রো বিষয়শ্রেণী:ইলেকট্রিক মাল্টিপল ইউনিট বিষয়শ্রেণী:ভারতের রোলিং স্টক
-- This module implements .  local p = {}  local function makeParam(s) 	local lb = '{' 	local rb = '}' 	return lb:rep(3) .. s .. rb:rep(3) end  local function italicize(s) 	return "" .. s .. "" end  local function plain(s) 	return s end  function p._main(args, frame) 	-- Find how we want to format the arguments to the template. 	local formatFunc 	if args._display == 'italics' or args._display == 'italic' then 		formatFunc = italicize 	elseif args._display == 'plain' then 		formatFunc = plain 	else 		formatFunc = makeParam 	end  	-- Build the table of template arguments. 	local targs = {} 	for k, v in pairs(args) do 		if type(k) == 'number' then 			targs[v] = formatFunc(v) 		elseif not k:find('^_') then 			targs[k] = v 		end 	end 	targs['nocat'] = 'yes'; 	targs['categories'] = 'no'; 	targs['demo'] = 'yes';  	-- Find the template name. 	local template 	if args._template then 		template = args._template 	else 		local currentTitle = mw.title.getCurrentTitle() 		if currentTitle.prefixedText:find('/খেলাঘর$') then 			template = currentTitle.prefixedText 		else 			template = currentTitle.basePageTitle.prefixedText 		end 	end  	-- Call the template with the arguments. 	frame = frame or mw.getCurrentFrame() 	local success, result = pcall( 		frame.expandTemplate, 		frame, 		{title = template, args = targs} 	) 	if success then 		return result 	else 		return '' 	end end  function p.main(frame) 	local args = require('Module:Arguments').getArgs(frame, { 		wrappers = 'টেমপ্লেট:Parameter names example' 	}) 	return p._main(args, frame) end  return p
সৈকত আলী বলতে যাদেরকে বোঝানো হতে পারে;   সৈকত আলী - (জন্ম: ২০ ডিসেম্বর ১৯৯৩) একজন বাংলাদেশী প্রথম-শ্রেণী এবং লিস্ট এ ক্রিকেটার।  সৈকত আলী (ক্রিকেটার) - মোহাম্মদ সৈকত আলী (জন্ম: ২৩ অক্টোবর ১৯৯১ মানিকগঞ্জে) যিনি সৈকত আলী নামে পরিচিত।   আরও দেখুন    মোসাদ্দেক হোসেন সৈকত - (জন্ম: ১০ ডিসেম্বর, ১৯৯৫) ময়মনসিংহে জন্মগ্রহণকারী বাংলাদেশের উদীয়মান ক্রিকেটার। বাংলাদেশ ক্রিকেট দলের অন্যতম সদস্য তিনি।
স্কটল্যান্ডের নির্বাচনী এলাকা থেকে যুক্তরাজ্যের সংসদ সদস্য।  বি. দ্র. এই বিষয়শ্রেণীতে শুধুমাত্র যুক্তরাজ্যের সংসদে অর্থাৎ ১৮০১ সাল থেকে ওয়েস্টমিনস্টারের সংসদের সদস্যদের জন্য।   ১৭০৭ থেকে ইউনিয়ন আইন, ১৮০০ পর্যন্ত স্কটিশ সংসদ সদস্যদের জন্য, দেখুন :বিষয়শ্রেণী:স্কটল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য  অন্যান্য সংসদের জন্য বিভাগগুলি পাওয়া যেতে পারে :বিষয়শ্রেণী:ব্রিটিশ সংসদ সদস্য।  বিষয়শ্রেণী:স্কটল্যান্ডের আইনপ্রণেতা বিষয়শ্রেণী:দেশ অনুযায়ী যুক্তরাজ্যের সংসদ সদস্য
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  ~মহীন (আলাপ) ১০:১৩, ২৩ সেপ্টেম্বর ২০১৯ (ইউটিসি) বাদশাহ জামে মসজিদ   – (অপসারণের প্রস্তাবনা দেখুনলগ দেখুন) () নিবন্ধটি উল্লেখযোগ্যতার শর্ত পূরণ করেছে বলে মনে করি না। S. M. Nazmus Shakib (আলাপ) ০৪:৫৫, ২০ সেপ্টেম্বর ২০১৯ (ইউটিসি)  অপসারণে . --নেহাল(আলাপ) ২২:৫৭, ২০ সেপ্টেম্বর ২০১৯ (ইউটিসি)  এই নিবন্ধটি অনুবাদ করেছিলাম ইংরেজী থেকে। কিন্তু ইংরেজী উইকিপিডিয়া থেকে তা অপসারিত হয়। খুব স্বাভাবিক কারণেই তা হয়। বাংলা উইকিপিডিয়াতেও অপসারণ করা উচিত।  Mmrsafy (আলাপ) ০০:৩৩, ২১ সেপ্টেম্বর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
থাম্ব|344x344পিক্সেল|স্যাডি অ্যামেরিকান স্যাডি অ্যামেরিকান (৩ মার্চ, ১৮৬২— ৩ মে, ১৯৪৪) ছিলেন একজন ইহুদি-অ্যামেরিকান  সক্রিয়কর্মী, সমাজকর্মী এবং "শিকাগোর দৃশ্যমান সমাজবিজ্ঞানের পথিকৃৎ"।   শৈশব ও শিক্ষাজীবন  স্যাডি অ্যামেরিকান ১৮৬২ সালের ৩রা মার্চ ইলিনয়ের শিকাগো শহরে জন্মগ্রহণ করেছিলেন এবং সেখানকার পাবলিক স্কুলে পড়াশোনা করেছিলেন।   কর্মজীবন  স্যাডি অ্যামেরিকান ১৮৯৩ সালের বিশ্বমেলায় ইহুদি নারীদের কংগ্রেসের সেক্রেটারি ছিলেন। তিনি ছিলেন ইহুদি নারী পরিষদের অন্যতম প্রতিষ্ঠাতা, পরিষদের নির্বাহী সম্পাদক (১৮৯৩ সালে) এবং এর বেশ কয়েকটি বিভাগের সংগঠক। তিনি ইহুদি নারী পরিষদের নিউ ইয়র্ক শাখার সভাপতি ছিলেন। তিনি আন্তর্জাতিক নারী কংগ্রেসে ইহুদি নারী পরিষদের প্রতিনিধিত্বকারী বক্তা এবং প্রতিনিধি ছিলেন। তিনি আটলান্টা প্রদর্শনী (১৮৯৬); লন্ডন (১৮৯৯), স্পিকার ভ্যাকেশন স্কুল; বার্লিন (১৯০৪) এবং টরন্টোতেও (১৯০৯) উপস্থিত ছিলেন। ১৮৯৯-১৯৯৪ সাল পর্যন্ত তিনি ইহুদি নারী পরিষদের প্রেস কমিটির সভাপতি ছিলেন।  স্যাডি অ্যামেরিকান ১৮৯৬ সালে ডেনভারের জেনারেল ফেডারেশন অফ ক্লাবসের দ্বি-বার্ষিকীর বক্তা ছিলেন। তিনি ১৯০৫ সালে নিউইয়র্ক স্টেট ফেডারেশন উইমেন ক্লাবের শিল্প কমিটির সদস্য ছিলেন। তিনি ১৯০৮ সালে বোস্টনের নারী ক্লাবগুলোর জেনারেল ফেডারেশনের খেলার মাঠে ধারাভাষ্যকার ছিলেন।  স্যাডি অ্যামেরিকান ১৯০১ সালে নিউইয়র্ক সিটির উইম্যান পৌরসভা লীগের পরিচালক ছিলেন। তিনি ১৯০২-১৯০৩ সালে নারী পৌরসভা লীগের গৃহনির্মাণ কমিটির সভাপতির দায়িত্ব পালন করেছিলেন।  স্যাডি অ্যামেরিকান ১৮৯৭-১৮৯৮ সালে কুক কাউন্টি লিগ অফ উইমেন ক্লাবের পরিচালক ছিলেন। তিনি শিকাগোর ইলিনয় জুভেনাইল কোর্ট আইন পাস এবং সুরক্ষা কমিটির সদস্য ছিলেন। তিনি ১৮৯৮ সালে স্পেনীয়-আমেরিকান যুদ্ধের সময় ইলিনয়ের গভর্নর, সেনাবাহিনী এবং নেভি লিগের আহ্বানে নির্বাহী কমিটির সদস্য ও অন্যতম প্রতিষ্ঠাতা ছিলেন।   ১৯৪৪ সালে তিনি নিউ ইয়র্ক সিটিতে মৃত্যুবরণ করেন।    তথ্যসূত্র   বিষয়শ্রেণী:মার্কিন ইহুদি বিষয়শ্রেণী:মার্কিন নারী সক্রিয়কর্মী বিষয়শ্রেণী:শিকাগোর ব্যক্তি বিষয়শ্রেণী:১৯৪৪-এ মৃত্যু বিষয়শ্রেণী:১৮৬২-এ জন্ম বিষয়শ্রেণী:নারী সমাজকর্মী বিষয়শ্রেণী:মার্কিন সমাজকর্মী বিষয়শ্রেণী:ইলিনয়ের ইহুদি